CELEX: 32019D2250
Language: el
Date: 2019-12-19 00:00:00
Title: Ekτελεστικη Αποφαση (ΕΕ) 2019/2250 του Συμβουλιου της 19 Δεκεμβρίου 2019 για την έγκριση του εσωτερικού κανονισμού της Eurojust

30.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 336/309
               
            
         EKΤΕΛΕΣΤΙΚΗ ΑΠΟΦΑΣΗ (ΕΕ) 2019/2250 ΤΟΥ ΣΥΜΒΟΥΛΙΟΥ
         της 19 Δεκεμβρίου 2019
         για την έγκριση του εσωτερικού κανονισμού της Eurojust
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2018/1727 του Ευρωπαϊκού Κοινοβουλίου και του Συμβουλίου, της 14ης Νοεμβρίου 2018, σχετικά με τον οργανισμό της Ευρωπαϊκής Ένωσης για τη συνεργασία στον τομέα της ποινικής δικαιοσύνης (Eurojust) και την αντικατάσταση και την κατάργηση της απόφασης 2002/187/ΔΕΥ του Συμβουλίου (1) και ιδίως το άρθρο 5 παράγραφος 5,
         Εκτιμώντας τα ακόλουθα:
         
                     (1)
                  
                  
                     Σύμφωνα με τον κανονισμό (ΕΕ) 2018/1727, το συλλογικό όργανο της Εurojust («συλλογικό όργανο») οφείλει να εγκρίνει τον εσωτερικό κανονισμό της Εurojust. Ο εν λόγω εσωτερικός κανονισμός οφείλεται να εγκριθεί από το Συμβούλιο με εκτελεστικές πράξεις.
                  
               
                     (2)
                  
                  
                     Το σχέδιο του εσωτερικού κανονισμού εγκρίθηκε, σύμφωνα με το άρθρο 5 παράγραφος 5 του κανονισμού (ΕΕ) 2018/1727, από το συλλογικό όργανο στις 12 Δεκεμβρίου 2019. Το χωριστό σχέδιο των διαδικαστικών κανόνων σχετικά με την επεξεργασία και την προστασία των δεδομένων προσωπικού χαρακτήρα που αναφέρονται στο άρθρο 17 του εσωτερικού κανονισμού εγκρίθηκε από το συλλογικό όργανο στις 16 Δεκεμβρίου 2019.
                  
               
                     (3)
                  
                  
                     Ο εσωτερικός κανονισμός και οι χωριστοί διαδικαστικοί κανόνες σχετικά με την επεξεργασία και την προστασία των δεδομένων προσωπικού χαρακτήρα που αναφέρονται στο άρθρο 17 του εσωτερικού κανονισμού θα πρέπει να εγκριθούν από το Συμβούλιο.
                  
               
                     (4)
                  
                  
                     Η Δανία δεν δεσμεύεται από τον κανονισμό (ΕΕ) 2018/1727 και, ως εκ τούτου, δεν συμμετέχει στην έκδοση και την εφαρμογή της παρούσας απόφασης, με την οποία εφαρμόζεται ο κανονισμός (ΕΕ) αριθ. 2018/1727.
                  
               
                     (5)
                  
                  
                     Η Ιρλανδία και το Ηνωμένο Βασίλειο δεσμεύονται από τον κανονισμό (ΕΕ) 2018/1727 και, ως εκ τούτου, συμμετέχουν στην έκδοση και την εφαρμογή της παρούσας απόφασης, με την οποία εφαρμόζεται ο κανονισμός (ΕΕ) αριθ. 2018/1727,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνονται ο εσωτερικός κανονισμός της Eurojust και οι χωριστοί διαδικαστικοί κανόνες σχετικά με την επεξεργασία και την προστασία των δεδομένων προσωπικού χαρακτήρα που αναφέρονται στο άρθρο 17 του εσωτερικού κανονισμού.
         
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
         
         
            Βρυξέλλες, 19 Δεκεμβρίου 2019,
            
               
                  Για το Συμβούλιο
               
               
                  Ο Πρόεδρος
               
               K. MIKKONEN
            
         
         
            (1)  ΕΕ L 295 της 21.11.2018, σ. 138.